Herman Bernard Cornelis Schotborgh

Herman Bernard Cornelis Schotborgh (☆ 7 di yanüari 1898 na Kòrsou - † 21 di aprel 1965 na Kòrsou) tabata un gobernante i polítiko di Kòrsou. E tabata gezaghebber di Boneiru di 1928 te 1935.

 Biografia 
Herman Bernard Cornelis Schotborgh tabata e di dos entre e shete yu di Dorothea Constancia Rojer i Cornelis W.G. Schotborgh.Herman Bernard Cornelis Schotborgh, geneanet.org Su tata a nasé na Boneiru.

Schotborgh a traha pa gobièrnu komo hefe di distrito (districtsmeester). Durante dékada 1940, inkluso Guera Mundial II, e tabata enkargá ku e di dos distrito di e isla Kòrsou, den kual teritorio tabata situá refineria Isla.

Dia 11 di febrüari 1928 el a wòrdu ofisialmente nombrá gezaghebber di Boneiru i el a sirbi te 31 desèmber 1934 komo e representante prinsipal di gobièrnu di Kolonia Kòrsou riba e isla. Na 1948 el a sirbí komo gezaghebber interino di Aruba pa un periodo kórtiku, di 23 di oktòber te 27 di novèmber.

E aña ei mes, Schotborgh a drenta den polítika bou di e partido nobo COP, ku a partisipá den e promé elekshon general pa Parlamento di Antias Hulandes dia 17 di mart 1949. Schotborgh tabata lijsttrekker.  El a risibi 893 voto, loke tabata menos kompará ku e 1066 voto personal di Piet van der Hoeven, number dos riba lista. E partido no a logra optené sufisiente voto pa drenta den parlamento.

Schotborgh a fayesé dia 21 di aprel 1965 na edat di 67 aña. E tabata kasá ku Juanita Nicolasa Hellmund i huntu nan tabatin kuater yu. 


Kategoria:Polítiko di Kòrsou
Kategoria:Hende
Kategoria:Historia di Boneiru
Kategoria:Historia di Aruba